laion/Wikipedia-Exotic huggingface dataset:
ეჰიმეს პრეფექტურა

ეჰიმეს პრეფექტურა (იაპონ. 愛媛県?) პრეფექტურა სიკოკუს ჩრდილო-დასავლეთით, იაპონიაში. დედაქალაქია მაცუიამა. მეიძის რესტავრაციამდე , ეჰიმეს პრეფექტურას ერქვა იიოს პროვინცია. ჰეიანის პერიოდამდე ამ ტერიტორიაზე დომინირებდნენ მეთევზეები და მეზღვაურები, რომლებიც მნიშვნელოვან როლს თამაშობდნენ მეკობრეებსა და მონღოლების წინააღმდეგ ბრძოლაში. შეკიგაჰარას ბრძოლის შემდეგ, ტოკუგავა სიოგუნი ამ ტერიტორიებს საკუთარ ალიანსს უქვემდებარებს, კატო იოშიაკიმ აქ ააშენა ციხესიმაგრე მაცუიამა საიდანაც დღევანდელი ქალაქი განვითარდა. სახელი ეჰიმე მოდის კოძიკიდან და ნიშნავს - ლამაზ ქალწულს. ეჰიმას ჩრდილოეთიდან ესაზღვრება სეტოს ზღვა, აღმოსავლეთიდან კაგავას და ტოკუშიმას პრეფექტურები, ხოლო სამხრეთიდან კოჩის პრეფექტურა. კუნძულზე მდებარე ორივე მაღალმთიანეთი შედის ამ პრეფექტურაში. ასევე სანაპირო, მრავალი კუნძულებით. აჰიმეს ყველაზე დასავლეთ წერტილი არის სადამისაკის ნახევარკუნძული, რომელიც იაპონიაში ყველაზე წვრილი ნახევარკუნძულია. პრეფექტურაში თერთმეტი ქალაქია: იმაბარი იო მაცუიამა (დედაქალაქი) ნიიამა ოზუ საიჯო სეიო შიკოკუჩუო ტოონ უვაჯიმა იავატამა მაცუიამას ირგვლივ განვითარებულია შემდეგი ინდუსტრიები, გემთმშენებლობა, ქიმიური მრეწველობა, ნავთობის გადამუშავება, ქაღალდის და ტექსტილის წარმოება. პრეფექტურის სოფლები ძირითადად ჩრთულია სოფლის მეურნეობასა და მეთევზეობაში და განსაკუთრებით განთქმული არიან ციტრუსოვანი კულტურების მოშენებაში. იკატას ატომური სადგური გამოიმუშავებს სიკოკუს ელექტროენერგიის დიდ წილს. ეჰიმეს კულტურისა და ისტორიის მუზეუმი კაიმეის სკოლა ეჰიმის პრეეფქტურის ოფიციალური საიტი დაარქივებული 2003-02-02 საიტზე Wayback Machine. (ინგლისური)
რამშტაინ-მიზენბახი

რამშტაინ-მიზენბახი (გერმ. Ramstein-Miesenbach) — ქალაქი გერმანიაში, რაინლანდ-პფალცის ფედერალურ მხარეში, კაიზერსლაუტერნის რაიონში. არის ამავე სახელწოდების რეგიონის ადმინისტრაციული ცენტრი. რამშტაინ-მიზენბახი მდებარეობს დაახლოებით 20 კმ–ის მანძილზე ქალაქ კაიზერსლაუტერნიდან. რამშტაინ-მიზენბახი დაყოფილია სამ ნაწილად: რამშტაინი, მიზენბახი და ამ–კოლველდხენი. ქალაქის სამივე ნაწილი ერთმანეთს საავტომობილო და სარკინიგზო ხაზებით უკავშირდება. რამშტაინის ქალაქის ნაწილში ცხოვრობს 6.339 ადამიანი, ხოლო მიზენბახის მოსახლეობა 2.417–ს შეადგენს. ქალაქის სრული მოსახლეობა 2009 წლის აღწერით – 7.508 ადამიანი. რამშტაინის ტერიტორიაზე მდებარეობს რამშტაინის ავიაბაზა, სადაც 1988 წელს მოხდა რამშტაინის ავიაკატასტროფა. ↑ http://www.statistik.rlp.de/fileadmin/dokumente/berichte/A1033_200922_hj_G.pdf
ბაცალიგო

ბაცალიგო — სოფელი საქართველოში, დუშეთის მუნიციპალიტეტში (ხევსურეთის თემი), მდინარე ხევსურეთის არაგვისა და მის მარცხენა შენაკად გუდანისჭალის წყალგამყოფის ჩრდილო-დასავლეთ ფერდობზე, ხევსურეთის არაგვის ზემოთში, მარცხენა ნაპირზე. ზღვის დონიდან 2160 მ, დუშეთიდან 77 კმ. 2014 წლის აღწერის მონაცემებით სოფელში ცხოვრობს 3 ადამიანი. სოფელი ბაცალიგო იხსენიება ქართულ ხალხურ პოეზიაში, ე. წ. „თინიბექაის ბალადაში“: ზენ ბაცალიგოს თოვლი სთოვს, ქვენ ბაცალიგოს შრებისა, თინიბექაურთ ციხესა კუთხი მარჯვენა სქდებისა. თავსა ზის შავი ყორანი, ლიბოში გველი ძვრებისა, შიგა წევს თინიბექაი, გულსუწადინოდ კვდებისა, გვერდს უზის ცოლი ლამაზი, სანთელივითა დნებისა. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ სერგი მაკალათია, „ხევსურეთი“ (მეორე გამოცემა), თბილისი, ნაკადული, 1984 წ., გვ. 16. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05. ↑ ქართული ხალხური პოეზია, ტ. IV, თბ., გ. 375
ჰაინერ მიულერი

ჰაინერ მიულერი (დ. 9 იანვარი, 1929 — გ. 30 დეკემბერი, 1995) — გერმანელი დრამატურგი, პოეტი, მწერალი, ესეისტი, და თეატრალური რეჟისორი. მიულერს აღწერენ, როგორც „თეატრის უდიდეს პოეტს“ სამუელ ბეკეტის შემდეგ, ხოლო ბერტოლტ ბრეხტის შემდეგ, მიულერი თავისუფლად შეიძლება იქნას აღქმული, როგორც მეოცე საუკუნის ყველაზე მნიშვნელოვანი დრამატურგი. ჰაინერ მიულერის საერთაშორისო საზოგადოების საიტი
ერედვის ბაზილიკა

ერედვის ბაზილიკა – წმ. გიორგის სახელობის ეკლესია სოფელ ერედვში (გორის მუნიციპალიტეტი), ქ. ცხინვალიდან ჩრდილო–დასავლეთით, 7 კილომეტრში. ერედვის ბაზილიკა X საუკუნის პირველი თარიღიანი ძეგლია, რომლის ხუროთმოძღვარიც იყო თეოდორე თაფლაისძე. ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. ერედვის სამნავიანი ბაზილიკა მიეკუთვნება ნაგებობათა იმ ტიპს, რომელიც შეიქმნა ადრეფეოდალურ ხანაში და დამახასიათებელია მხოლოდ ქართული ხუროთმოძღვრებისათვის. ამ ტიპის ბაზილიკები ჩვენი ქვეყნის გარეთ არ გვხვდება. ტაძარმა ჩვენამდე თავდაპირველი სახით მოაღწია. მართალია, ტაძარს ეტყობა ადრინდელი რესტავრაციის კვალი, მაგრამ ამას ეკლესიისათვის გარეგნული იერსახე არ შეუცვლია. ეკლესიის სამხრეთის ფასადის მრგვალ სვეტზე მოთავსებულია თარიღიანი სამშენებლო წარწერა. წარწერის მიხედვით, 906 წელს, ქართლში ივანე ტბელის უფლობის დროს („ქართლსა შინა უფლობასა ტბელისა ივანესა“), ნიქოზელი ეპისკოპოსის სტეფანეს „განზრახვით, და მოყვასთა შეწევნით“, ხუროთმოძღვარ თეოდორე თაფლაისძეს საფუძველი ჩაუყრია („დავდე სარძირკველი“) ერედვის წმინდა გიორგის ეკლესიისათვის. იქვე იხსენიება აფხაზეთის მეფე კონსტანტინე III (893–922 წწ.). მსგავსი ეკლესიების შენებას 10-15 წელი სჭირდებოდა და სავარაუდოდ, ხუროთმოძღვარი თეოდორე თაფლაისძე ამ ტაძრის აგებას დაახლოებით, 915 წელს დაასრულებდა. ერედვის წმინდა გიორგის ეკლესიის მთავარი ნაწილი უგუმბათო ნავია, რომელსაც შესასვლელი კარები სამხრეთიდან აქვს. ჩუქურთმები კი თავმოყრილია ტაძრის კართან და სარკმლებთან. სამკაულებიც ეკლესიას ბევრი არ აქვს. ჩუქურთმების სახეებიც მარტივია. რ. მეფისაშვილი, ერედვის წმ. გიორგის ეკლესიის სამშენებლო წარწერა, სმამ. V, №10, 1944. რ. მეფისაშვილი, ერედვის 906 წლის ხუროთმოძღვრული ძეგლი, ქხ, 4. 1955. ვ. ბერიძე, ძველი ქართველი ხუროთმოძღვრები, თბილისი, 1956. ლაპიდარული წარწერები, I,(V-X სს), შეადგინ და გამოსაცემად მოამზადა ნ. შოშიაშვილმა, თბილისი, 1980. თეოდორე თაფლაისძე – X საუკუნის ხუროთმოძღვარი, ერედვის წმ. გიორგის სახელობის ეკლესიის მაშენებელი_მოამზადა გულნარა მჭედლიძემ ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2019-07-01. ციტირების თარიღი: 2020-02-14. ↑ შიდა, ქართლი, პატარა და დიდი ლიხვის ხეობების არქიტექტურული მემკვიდრეობა, ტ. I, გვ.60, თბ., 2002
ალექსანდრე I-ის მანიფესტი

ალექსანდრე I-ის მანიფესტი — რუსეთის იპერატორის ალექსანდრე I–ის 1801 წლის 12 სექტემბრის ქართლ-კახეთის სამეფოს გაუქმებისა და რუსეთის იმპერიასთან მიერთების აქტი. თავდაპირველად, 1801 წლის 18 იანვარს ქართლ-კახეთის მეფის გიორგი XII-სა და რუსეთის იმპერატორის პავლე I-ს შორის შედგა პავლე I-ის მანიფესტის სახელით შედგენილი აქტი, მაგრამ მათ განხორციელებას შემდგენთა უცაბედი სიკვდილის გამო ვერცერთი ვერ მოესწრო და ვერ განხორციელდა. ახალი, ალექსანდრე I-ის მანიფესტი გამოიცა 1801 წლის 12 სექტემბერს, მაგრამ პირველად გამოქვეყნდა 1802 წლის 12 აპრილს რუსის ჯარით ალყაშემორტყმულ სიონის ტაძარში შეკრებილ თავად-აზნაურობის თანდასწრებით. მანიფესტის ქართველი საზოგადოებისთვის გამოცხადების გარემოებებთან დაკავშირებით ივ. ჯავახიშვილი წერდა: 1794 წლიდან პეტერბურგში დიპლომატიური მისიით მყოფი გარსევან ჭავჭავაძე და გიორგი ავალიშვილი შეეცადნენ, მიეღწიათ ქართლ-კახეთის სამეფოს შეზღუდული ავტონომიისათვის მაინც, მაგრამ ვერაფერს გახდნენ. გამოცხადებულმა მანიფესტმა ქართველი დიპლომატები მძიმე მდგომარეობაში ჩააყენა – ბატონიშვილები და ქართული არისტოკრატიის ნაწილი მტრულად განეწყო გარსევან ჭავჭავაძისა და გიორგი ავალიშვილის მიმართ, რადგან, რუსეთის მთავრობის წაქეზებით, მიაჩნდათ, რომ ქართული სამეფოს გაუქმება სწორედ მათი „დამსახურება“ იყო. პლატონ იოსელიანს მოყვანილი ჰყავს ორივე მათგანის ქართული თარგმანი: 12 სექტემბრის მანიფესტის შედეგად, ქართლ-კახეთის სამეფოს საქართველოს გუბერნია ეწოდა. მიუხედავად ბაგრატიონთა ოჯახის დიდი წინააღმდეგობისა, რუსებმა ისინი ძალით გაასახლეს სამშობლოდან. გასახლებულთა შორის იყო ერეკლეს მესამე ცოლი — დარეჯან დედოფალი, რომელიც უკვე სამოცდაათ წელს გადასცდენოდა. დარეჯანი პეტერბურგში აღესრულა და იქვე დაკრძალეს. 1803 წელს რუსეთში გადაასახლეს ქართლ–კახეთის ტახტის უშუალო მემკვიდრე დავით ბატონიშვილიც. პავლე I-ის მანიფესტი Акты собранные Кавказской Археографической Коммиссиею. Том 1. Тифлис, 1866. С. 432-433 Национальная политика в императорской России под ред. Ю.И. Семенов, Москва 1997 აკაკი სურგულაძე, პაატა სურგულაძე , "საქართველოს ისტორია" (საკითხავი წიგნი, 1783–1990), თბ., 1992. გვ. 326–328 ივ. ჯავახიშვილი, დამოკიდებულება რუსეთსა და საქართველოს შორის მე-XVIII-ე საუკუნეში, თბ., 1919 ↑ ჯავახიშვილი ივ., დამოკიდებულება რუსეთსა და საქართველოს შორის XVIII საუკუნეში, თბ., 1919, X თავი ↑ იოსელიანი პ., „ცხოვრება გიორგი მეცამეტისა“ (აკაკი გაწერელიას შესავალი წერილებით, რედაქციითადა შენიშვნებით), ფედერაცია, 1936, გვ. 234-239 ↑ Полное собрание законов Российской империи, собрание 1-ое (1649-1825), т. XXVI, указ 20007, ст. 781-785
საძროხე

საძროხე — ფერმის ძირითადი შენობა, განკუთვნილი ფურების შესანახად. განასხვავებენ საძროხეებს დაბმულად და დაუბმელად შენახვისთვის. დაბმულად შენახვისათვის განკუთვნილ საძროხეებში ფურის სადგომები კედთება 2, 4 და 6 რიგად, რიგები განლაგებულია შენობის გასწვრივ და გარდიგარდმო გასასვლელებით დაყოფილია სექციებად. ისეთ საძროხეებსაც აშენებენ, რომლებშიც ფურის სადგომები განლაგებულია გარდიგარდმო. სადგომის წინ მოთავსებულია საბმური, საკვებური და სარწყულებელი. სადგომის სიგრძეა 1,7—2,0 , სიგანე — 1,0—1,2 მ, მათ შორის ზოგჯერ კეთდება მოკლე ტიხრები (ბაგის სიგრძის 1/3 ან 1/2). საძროხეზე მიშენებულია დამხმარე სათავსები: საფურაჟე (თუ ფერმაში არ არის საკვები საამქრო), გასათბობი (როდესაც არ არის ცენტრალური გათბობა), მომსახურე პერსონალის ოთახი. საძროხეს შეიძლება მიაშენონ სარძეო ბლოკი. საძროხის ახლოს ეწყობა სეირანი. დაუბმელად შენახვის საძროხის შენობა ტიხრებით იყოფა სექციებად. ყოველი სექცია გაანგარიშებულია 60-მდე ფურისათვის. მექანიზებული წესით საკვებისა და საფენის მისაზიდად, აგრეთვე ნაკელის გასატანად სექციის მთელ სიგრძეზე აკეთებენ გასასვლელებს. საძროხეს ეკვრის სეირანი, სადაც მოწყობილია ჯგუფური საკვებურები და სარწყულებლები. საძროხესთან აგებენ საწველ დარბაზს. მეცხოველეობის პროდუქტების წარმოების ახალ ტექნოლოგიაზე გადასვლასთან დაკავშირებით, სამრეწველო აფუძველზე რძის წარმოებისათვის ბევრ რაიონში ამეშენებენ მსხვილ სპეციალიზებულ კომპლექსებს, რომლებიც მოიცავენ ფურების შესანახ რამდენიმე შენობას, სარძეო ბლოკს, დამხმარე სათავსებს, სადაც ყველა შრომატევადი პროცესი მექანიზებულია. გოცორიძე ნ., ქართული საბჭოთა ენციკლოპედია, ტ. 9, თბ., 1985. — გვ. 218.
არისტოკრატი

არისტოკრატი — გვარიშვილობით ან სიმდიდრით პრივილეგირებული სოციალური კლასის წარმომადგენელი. არისტოკრატია წარმოიშვა პრეისტორიული საზოგადოების რღვევისა და სოციალური კლასების წარმოშობის შედეგად. ძველ საბერძნეთში არისტოკრატიის გაძლიერებას ხელი შეუწყო უხუცესთა შერჩევამ გვარის ერთი და იგივე ოჯახებიდან. წარჩინებულთა გვარებმა თანდათან მიითვისეს სახელმწიფო ხელისუფლება. პლატონა და არისტოტელემ გამოიყენეს ტერმინი არისტოკრატია არისტოკრატების მიერ დამყარებული მმართველობის აღსანიშნავად და განასხვავეს ის დემოკრატიისაგან. მონათმფლობელური არისტოკრატიული რესპუბლიკის ნიმუშს წარმოადგენდა სპარტა, რომის რესპუბლიკა და კართაგენი. სავაჭრო არისტოკრატია იყო გაბატონებული ფეოდალურ ქალაქ-რესპუბლიკა ვენეციაში. ბურჟუაზიული რევოლუციების შემდეგ ფეოდალური არისტოკრატია შეერწყა მსხვილ კაპიტალისტთა წრეს და შეინარჩუნა პრივილეგიები. არისტოკრატიის მმართველობის უპირატესობას XVII-XVIII საუკუნეებში ასაბუთებდნენ სპინოზა, ტომას ჰობზი, კანტი, მონტესკიე. ქართული საბჭოთა ენციკლოპედია, ტ. 1, თბ., 1975. — გვ. 570. Fake Titles Heraldica: ევროპელი წარჩინებულები, სამეფო, და საიმპერატორო ტიტულები
ვოლფგანგ ძიონი

ვოლფგანგ ძიონი (დაბ. 29 აგვისტო, 1949 წ.) — გერმანელი დრამერი, რომელიც დაიბადა ელცეში, გერმანია. 1965-1973 წლებში იგი იყო მძიმე მეტალ/მძიმე როკ ჯგუფ სკორპიონსის წევრი. მასთან ერთად სკორპიონსმა გამოუშვა მხოლოდ ერთი ალბომი - Lonesome Crow (1972 წელს). ჯგუფში იგი შეცვალა იურგენ როზენთალმა. ძიონის პროფილი დაარქივებული 2007-02-24 საიტზე Wayback Machine. xtrememusician.com-ზე ვოლფგანგ ძიონი last.fm-ზე
ტროცკი (მრავალმნიშვნელოვანი)

საკუთარი სახელი ტროცკი შეიძლება აღნიშნავდეს ერთ-ერთ შემდეგ პიროვნებათაგანს: ტროცკი, ლევ — რუსეთის პოლიტიკური მოღვაწე ტროცკი, ნოი - არქიტექტორი ტროცკი, იოსებ - ფილოლოგი
ჰემინგუეი

საკუთარი სახელი ჰემინგუეი შეიძლება აღნიშნავდეს ერთ-ერთ შემდეგ პიროვნებათაგანს: ჰემინგუეი, ერნესტ - ამერიკელი მწერალი ჰემინგუეი, მარგაუქს - ამერიკელი მსახიობი ჰემინგუეი, მარიელ - ამერიკელი მსახიობი
კაფკა (მრავალმნიშვნელოვანი)

საკუთარი სახელი კაფკა შეიძლება აღნიშნავდეს ერთ-ერთ შემდეგ პიროვნებათაგანს: პიროვნებები კაფკა, ფრანც — გერმანულენოვანი მწერალი კაფკა, გუსტავ — ფილოსოფოსი, ფსიქოლოგი კაფკა, პეტერ — გერმანელი ფიზიკოსი სხვა მნიშვნელობები კაფკა (ფილმი) — რეჟისორ სტივენ სოდერბერგის 1991 წლის ფილმი
აფშერონის ნახევარკუნძული

აფშერონის ნახევარკუნძული (აზერ. Abşeron, სპარსულად ნიშნავს მარილიანი წყლების ადგილს) — ნახევარკუნძული კასპიის ზღვაში. მისი სიგრძეა დაახლოებით 60 კმ. აფშერონის ნახევარკუნძულზე მდებარეობს აზერბაიჯანის დედაქალაქი — ბაქო, ასევე აფშერონის რაიონის ნაწილი. ნახევარკუნძული ცნობილია ნავთობის მოპოვებით. ნავთობის ინდუსტრიული მოპოვება აქ 1870 წლიდან დაიწყო. გარდა ამისა, აფშერონის ნახევარკუნძული ასევე მდიდარია მარილით, მინერალური წყლებითა და ტალახის ვულკანებით. აფშერონის ერთ–ერთ ღირსშესანიშნაობას წარმოადგენს ბუნებრივი გაზი, რომელიც თავისით იწვის, იანარდაღთან. 1918 წელს, აფშერონის ნახევარკუნძულზე არსებობდა ცენტრალური კასპიის დიქტატურა, სახელმწიფო, რომელსაც გაერთიანებული სამეფო უჭერდა მხარსსაჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} !. აფშერონის ნახევარკუნძული დაარქივებული 2009-05-14 საიტზე Wayback Machine.
აფშერონი (მრავალმნიშვნელოვანი)

საკუთარ სახელს აფშერონი აქვს შემდეგი მნიშვნელობები: აფშერონი — ნახევარკუნძული კასპიის ზღვაში, აზერბაიჯანი აფშერონი — რაიონი აზერბაიჯანში
მაილი საირუსის ჯილდოები და ნომინაციები

მაილი საირუსი არის ამერიკელი მომღერალი და მსახიობი, მან სახელი გაითქვა და გახდა საოცრად პოპულარული დისნეის სერიალ ჰანა მონტანას შემდეგ.მას აქვს 3 სტუდიური ალბომი Meet Miley Cyrus (2007), Breakout (2008) და Can't Be Tamed (2010) და ერთიც EP დისკი The Time Of Our Lives (2009).
ოკეანეთის ქვეყნების სია მოსახლეობის მიხედვით

ცხრილში მოცემულია ოკეანეთის ქვეყნების სია მოსახლეობის მიხედვით, 2010 წლის მონაცემებით. ევროპის ქვეყნების სია მოსახლეობის მიხედვით სამხრეთ ამერიკის ქვეყნების სია მოსახლეობის მიხედვით ჩრდილოეთ ამერიკის ქვეყნების სია მოსახლეობის მიხედვით აზიის ქვეყნების სია მოსახლეობის მიხედვით
სამსხვერპლო

სამსხვერპლო — ქვის ბლოკის ან ქვის წყობის, კლდის, თიხის, ალიზის, ხის, მიწისა და ა. შ. შემაღლება (ზოგჯერ სიმბოლური გამოსახულებებით შემკული), რომელიც ვ. წარმართულ ხალხებში ღვთაებისადმი მსხვერპლის შესაწირად და ლოცვა-კურთხევისათვის იყო განკუთვნილი. ემსახურებოდა აგრეთვე მიცვალებულთა კულტს. დამახასიათებელია ყველა განვითარებული რელიგიისათვის, პრიმიტიული ხალხებს არა აქვთ. ხშირად სამსხვერპლოს აწყობდნენ ღია ცის ქვეშ ტაძრებთან, წმინდა აგილებსა და მოედნებზე, რათა მსხვერპლშეწირვის კვამლს ღვთაებამდე მიეღწია. სამსხვერპლო ეწყობოდა დახურულ ნაგებობებშიც (ტაძარი, სამლოცველო, საცხოვრებელი და აკლდამა). საქართველოში სამსხვერპლოების არსებობა დადასტურებულია ძვ. წ. VI—V საუკუნეში, ნეოლით-ენეოლითის ხანიდან. ქვემო ქართლის ადრინდელი სამიწადმოქმედო ნამოსახლარებზე. ოთახის ცენტრში გამართულ კერებში, რომელთა მთავარი ფუნქცია ცეცხლის შენახვა იყო, აღმოჩნდა შეწირული ნივთები და ცხოველთა ძვლები, რასაც მზის, ნაყოფიერების და „დიდი დედის“ კულტს უკავშირებენ. მტკვარ-არაქსის კულტურის ძეგლებში გვხვდება კერასთან დაკავშირებული რქებიანი თიხის სადგრები. ზოგი მკვლევარი მათ „რქებიან საკურთხევლებად“ მიიჩნევს (რ. დუსო). მრავლადაა აღმოჩენილი ითიფალური ხასიათის ნალისებრი ზესადგრები, ნალისებრი კერები და სამსხვერპლოები. ნაგებობებში დამოწმებულია თიხის შემაღლებები შესაწირავი ჭურჭლითა და სხვა ნივთებით. თრიალეთში აღმოჩენილ ვერცხლის თასზე (ვ. წ. II ათასწლეული) გამოსახულია მაღალფეხიანი სამსხვერპლო ზოგიერთ თიხის ჭურჭელზე კი სამსხვერპლოს სქემატური გამოსახულებებია. გვიანდელი ბრინჯაოს ხანის ნამოსახლარებზე აღმოჩენილია მრავალი სახის სამსხვერპლო: სათავსოთა შიგნით შემაღლებული და შელესილი თაროები თუ ორმოები, სავარძლისებური სამსხვერპლოები კერებითა და სხვადასხვა სიმბოლოთი, მრავალნაირი შეწირულებით, სამლოცველო სენაკები და საკულტო კომპლექსები (ნაცარგორა, ხოვლეგორა, ყათნალისხევი, დიღომი და სხვა), აგრეთვე საკულტო მოედნები მრავალრიცხოვანი ნივთიერი შეწირულებით (მელიღელე, მელაანი, არაშენდა, შილდა, ქვემო ქედი). ანტიკური ხანის ტაძარ-სამლოცველოთა ნიმუშებს წარმოადგენს ვანის ნაქალაქარისა და დედოფლის მინდვრის სატაძრო ქალაქის მთავარი ტაძრის სამსხვერპლოები. ქართული ეთნოგრაფიულ სინამდვილეში შემონახულია ქართული საკულტო ადათ-წესები საკურთხ-საწირავი რიტუალით, საზოგადო კულტმსახურების ადგილები — ჯვარხატები და სხვა, რომლებშიც კარგად ჩანს მრავალი წარმართული ელემენტი. გოგაძე ე., ქართული საბჭოთა ენციკლოპედია, ტ. 9, თბ., 1985. — გვ. 33—34.
იტაჩი უჩიჰა

იტაჩი უჩიჰა (იაპონ. うちは イタチ) — ნარუტოს სერიის პერსონაჟი, სასკე უჩიჰას ძმა, რომელმაც ტობის (უჩიჰა ობიტოს) დახმარებით პრაქტიკულად გაანადგურა უჩიჰას კლანი და ცოცხალი დატოვა მხოლოდ მისი უმცროსი ძმა. საბოლოოდ ირკვევა, რომ მან ეს გააკეთა კონოჰას უხუცესების ბრძანებით, ქვეყანაში ომის აცილების მიზნით. ფლობს ცეცხლის სტიქიას და უნიკალურ გენძიუცუს: ცუკუიომი, კოტოამაცუკამი. მუშაობს ჰოშიგაკი კისამესთან ერთად. მოკლულია სასკეს მიერ, რის შემდეგაც მისი ძალის ნაწილი გადაეცა სასკეს. სასკესთან ბრძოლაში იტაჩი მოკვდა უცნობი ავადმყოფობით, რომლითაც ის ბოლო რამდენიმე წელი იყო დაავადებული. თავისი სიცოცხლის ბოლო წამებში მან ყველა თავისი ძიუცუ გადასცა სასკეს თვალებს, რათა იგი დაეცვა ტობისთან შეხვედრისას. ბრძოლამდე მან მოინახულა ნარუტო და გადასცა მას თავისი ძალის ნაწილი, რადგან იმ შემთხვევაში, თუ სასკე გადაწყვეტდა კონოჰის განადგურებას ნარუტოს შეძლებოდა მისი შეჩერება. როგორც მადარა (ტობი) ამბობს, იტაჩი იყო კარგი პიროვნება, რომელსაც სურდა გადაერჩინა არა მარტო თავისი ძმა, არამედ მთელი სამყაროც. იტაჩიმ ოთხი წლის ასაკში გადაიტანა შინობის მესამე მსოფლიო ომი და დასახლების უსაფრთხოება მისთვის ყველაზე მთავარი იყო. იტაჩის ნამდვილი ისტორია იცოდა მხოლოდ ოთხმა ადამიანმა, ესენი იყვნენ: მესამე ჰოკაგე და მისი მრჩევლები - ჰომურა, კოჰარუ და დანზო. იტაჩის სურდა, რომ სიმართლე მის შესახებ ყოფილიყო დაფარული. რაც მოხდა იმ ღამეს, გაკეთებული იყო კონოჰის მმართველების ბრძანებით. იმ ღამეს იტაჩი გამოემშვიდობა წარსულ ცხოვრებას. კონოჰის ბრძანებით იტაჩი ჯაშუშობდა უჩიჰას კლანში და შეატყობინა ჰოკაგეს იმ გადატრიალების შესახებ, რომელსაც ამზადებდა უჩიჰას კლანი. ეს გადატრიალება წამოიწყებდა ახალ ომს და იტაჩი წავიდა კლანის განადგურებაზე, რათა დაეცვა კონოჰა, მაგრამ ვერ შეძლო, მოეკლა თავისი უმცროსი ძმა - სასკე. მას მერე, რაც მესამე ჰოკაგეს სთხოვა, დაეცვა სასკე დანზოსგან, დატოვა სოფელი. იტაჩიმ იმ საღამოსვე იცოდა, რომ საკუთარი ძმის ხელით მოკვდებოდა. ინფორმაცია Naruto Wikia-ში
Whiskey in the Jar

Whiskey in the Jar — ცნობილი ირლანდიური ხალხური სიმღერა, წარმოშობილი ირლანდიის სამხრეთის მთებში, რომელშიც მოხსენიებულია კორკისა და კერის საგრაფოები, ასევე სოფელი ფენიტი კერის საგრაფოში. სიმღერა მგზავრთა დამყაჩაღებელზეა, რომელსაც ცოლმა ან შეყვარებულმა უღალატა. იგი ყველაზე ფართოდ შესრულებადია საერთაშორისო დონეზე ტრადიციული ირლანდიური სიმღერებიდან. 1950-ინი წლების შემდეგ მრავალი პროფესიონალი შემსრულებლის მიერ იქნა ჩაწერილი. სიმღერამ პირველად ქვეყნის საზღვრები მაშინ გადალახა, როდესაც ირლენდიურმა ფოლკ-ჯგუფმა The Dubliners შეასრულა იგი და შეიტანა თავის სამ ალბომში 1960-იან წლებში. ასევე ირლანდიური როკ-ჯგუფის Thin Lizzy ვერსია ირლანდიის და ბრიტანეთის პოპ ჩარტებში მოხვდა ადრეულ 1970-იანებში. ამერიკულმა მძიმე მეტალ ჯგუფმა მეტალიკამ იგი უფრო ფართო როკ აუდიენციას გააცნო 1998 წელს, შეასრულა რა Thin Lizzy-ის მსგავსი ვერსია უფრო მძიმე ჟღერადობით, და 2000 წელს მიიღო გრემი საუკეთესო მძიმე როკ შესრულებისთვის. სიმღერა შესრულებულია მრავალ ადგილას მრავალი შემსრულებლის მიერ. მეტალიკის ვიდეო Whiskey in the Jar-სთვის[მკვდარი ბმული] Whiskey in the Jar საიტზე irishmusicforever.com დაარქივებული 2011-07-13 საიტზე Wayback Machine.
კოპილი

კოპილი (ბელარ. Капыль) — ურბანული დასახლება, რომელიც არის კოპილის რაიონის ცენტრი. მდებარეობს სლუცკიდან ჩრდილო-დასავლეთით 34 კილომეტრში და მინსკიდან სამხრეთ-დასავლეთით 90 კილომეტრში. 2009 წლის აღწერის მიხედვით, ქალაქში დაახლოებით 9900 ადამიანი ცხოვრობს. პოლონეთის სამეფოს გეოგრეფიული ლექსიკონი (პოლონურად) ფ.სულიმიესკიეგო, ბ.ჩლებოვსკი, ვ. ვალევსკი, ვარშავა 1883 კოპილის ოლქი დაარქივებული 2011-07-17 საიტზე Wayback Machine. კოპილის რაიონი დაარქივებული 2012-02-27 საიტზე Wayback Machine. ბელარუსიული ქალაქების პოპულაცია
ფუნდამენტური ურთიერთქმედება

ფუნდამენტური ურთიერთქმედებები — ელემენტარულ ნაწილაკთა ან სხეულთა ურთიერთქმედება, რის შედეგად იცვლება მათი მოძრაობის მდგომარეობა. კლასიკურ ფიზიკაში სხეულის ურთიერთქმედების სიდიდე ხასიათდება ძალით ან პოტენციური ენერგიით. თავდავირველად ფიზიკაში დამკვიდრდა შორსქმედების კონცეფცია, რომლის თანახმად, ურთიერთქმედება სიცარიელეში მეყვსეულად რაგინდ დიდ მანძილებზე გადაეცემა. ელექტრომაგნიტური ველის აღმოჩენის შემდეგ ეს კონცეფცია შეცვალა ახლოქმედების კონცეფციამ, რომლის თანახმად, ურთიერთქმედება ხორციელდება იმ შუალედური რგოლების (ან გარემოს) მეშვეობით, რომლებიც ურთიერთქმედებას გადასცემენ წერტილიდან წერტილამდე სასრული სიჩქარით, ე. ი. ამ კონცეფციის თანახმად ურთიერთქმედება ხორციელდება „შუამავლით“ — უწევეტად განაწილებულ მთელ სივრცეში ამა თუ იმ ველით (მაგალითად, გრავიტაციული ურთიერთქმედება — გრავიტაციული ველის მეშვეობით). XX საუკუნის ეს წარმოდგენები შეცვალა კვანტურმა მექანიკამ, რომლის თანახმად ნებისმიერი ველი დისკრეტულია და ნაწილაკთა ან სხეულთა ურთიერთქმედება აიხსნება მათ შორის ველების კვანტების ურთიერთგაცვლით (ველის კვანტური თეორია). სხეულთა ურთიერთქმედების ნაირსახეობის მიუხედავად, ბუნებაში არსებობს ოთხი ფუნდამენტური ურთიერთქმედება: გრძელმოქმედი — გრავიტაციული და ელექტრომაგნიტური და მოკლექმედი — ძლიერი (მოქმედების რადიუსი RS=10–13 სმ) და სუსტი (მოქმედების რაღიუსი RW — 10–16 სმ). ურთიერთობის სიძლიერეს ახასიათებს ე. წ. ურთიერთობის მუდმივა, ხოლო ინტენსიურობას (ეფექტურ განივკვეთს) — მახასიათებელი უგანზომილებო მუდმივა, რომლის მნიშვნელობა ძლიერი, ელექტრომაგნიტური სუსტი და გრავიტაციული ურთიერთქმედების შესაბამისად ტოლია: g S 2 / ℏ c ≈ 1 , e 2 / ℏ c ≈ 1 / 137 , G F M 2 c / ℏ 3 ≈ 10 − 5 {\displaystyle g_{S}^{2}/\hbar c\approx 1,e^{2}/\hbar c\approx 1/137,G_{F}M^{2}c/\hbar ^{3}\approx 10^{-5}} და G M 2 / ℏ c ≈ 10 − 38 {\displaystyle GM^{2}/\hbar c\approx 10^{-38}} , სადაც g S {\displaystyle g_{S}} არის ძლიერი ურთიერთქმედების მუდმივა, e {\displaystyle e} — ელემენტარული ელექტრული მუხტი (ელექტრომაგნიტური ურთიერთქმედების მუდმივა), G F {\displaystyle G_{F}} — სუსტი ურთიერთქმედების ფერმის მუდმივა, G {\displaystyle G} — გრავიტაციული მუდმივა, ℏ {\displaystyle \hbar } — პლანკის მუდმივა, c {\displaystyle c} — სინათლის სიჩქარე, M {\displaystyle M} — ნუკლონის მასა. ∼ {\displaystyle \sim } 1 გევ ენერგიისას (ელემენტარული ნაწილაკების ფიზიკისათვის დამახასიათებელი სიდიდე) ფუნდამენტურ ურთიერთობათა ინტენსიურობები ისე შეეფარდება ერთმანეთს, როგორც 1 : 10–2 : 10–5 : 10–38. ქართული საბჭოთა ენციკლოპედია, ტ. 10, თბ., 1986. — გვ. 173-174. Schumm, Bruce A. (2004), Deep Down Things, Johns Hopkins University Press While all interactions are discussed, discussion is especially thorough on the weak.
ენერგიის შენახვის კანონი

ენერგიის შენახვის კანონი არის ფიზიკის ემპირიული კანონი, რომლის მიხედვითაც იზოლირებული სისტემის სრული ენერგია დროში უცვლელი სიდიდეა. ამ კანონის შედეგად ენერგია ბუნებაში ვერც გაჩნდება და ვერც გაქრება: იგი შეიძლება მხოლოდ გადავიდეს ერთი ფორმიდან მეორეში. ერთადერთი ცვლილება, რაც შეიძლება განიცადოს ჩაკეტილი სისტემის ენერგიამ, არის ფორმის ცვლილება. მაგალითად: ქიმიური ენერგია შეიძლება გარდაიქმნას კინეტიკურ ენერგიად და ა. შ. ნიოტერის თეორემა შენახვის კანონი მასის შენახვის კანონი იმპულსის შენახვის კანონი
ლიბერალური პარტია (გაერთიანებული სამეფო)

ლიბერალური პარტია (ინგლ. The Liberal Party) — ერთ-ერთი წამყვანი პოლიტიკური ძალა იყო დიდ ბრიტანეთში XIX საუკუნედან XX საუკუნის 20-იან წლებამდე და მესამე პარტია გავლენიანობით 1988 წლამდე, როდესაც ის სოციალ-დემოკრატებს შეუერთდა და ლიბერალურ დემოკრატების პარტიად იქცა. პარტია ითვლება ვიგების პარტიის ჩამომავლად, თვით სახელწოდება „ლიბერალური პარტია“ 1859 წელს მიიღო, როდესაც ის ფაქტობრივად წარმოადგენდა ლორდთა პალატის ვიგებისა და თემთა პალატის რადიკალების კოალიციას. ტემპლ, ჰენრი, III ვიკონტ პალმერსტონ ჯონ რასელი უილიამ გლადსტონი პრიმროუზ, არჩიბალდ ფილიპ კემპბელ-ბანერმან, ჰენრი ასკვიტ, ჰერბერტ ჰენრი ლოიდ ჯორჯ, დევიდ